**Isha-säätiö** on Intiassa toimiva voittoa tavoittelematon säätiö. Nimi *isha* tarkoittaa kutakuinkin "muodoton jumalainen".. Säätiön tavoite on sen itsensä mukaan toimia mahdollisimman monipuolisesti ihmisten hyvinvoinnin hyväksi: se pyrkii tarjoamaan ohjelmia ja toimintaa fyysiseen, psyykkiseen ja hengelliseen kehittymiseen.

Historia
--------

Isha-säätiön perusti joogaopettaja ja mystikko Jaggi Vasudev (myös nimellä Sadhguru). Vasudev koki uskonnollisen heräämisen 1980-luvulla ja päätti jakaa sen koko maailman kanssa. Hän aloitti kiertelevänä joogaopettajana Etelä-Intiassa, kunnes perusti Isha-säätiön vuonna 1992. Säätiön päämaja, eli ashram, perustettiin Coimbatoren kaupunkiin, Velliangiri-vuorten juurelle Tamil Nadun läntiselle rajalle..

Vuonna 2017 säätiön päämajan maille pystytettiin Adiyogi Shiva -patsas, joka on maailman korkein rintakuva.

Toiminta
--------

Ishan toiminta on kokonaan vapaaehtoisten varassa. Vapaaehtoisten määrä on arviolta noin 11 miljoonaa maailmanlaajuisesti.. Toimintaa koordinoidaan erilaisina projekteina, jotka säätiön oman ilmoituksen mukaan ovat koskettaneet jo 200 miljoonaa ihmistä. Projektien teemoja ovat mm. ympäristö, koulutus tai työllisyys..

Säätiön alkuperäiseen toimintaan kuuluvat jooga ja meditaatio. Se tarjoaa joogaohjausta kaikentasoisille harrastelijoille sekä mahdollisuutta kouluttautua joogaopettajaksi.

### Project GreenHands

PGH:n taimiviljelmiä vuonna 2010.
Project GreenHands (PGH) alkoi vuonna 2004. Sen tavoitteena on istuttaa puita ja estää aavikoituminen pääsääntöisesti Etelä-Intiassa..

### Isha Vidhya

Ishan pyörittämä koulu
Isha Vidhyan tavoitteena on kohentaa maaseudun lapsien saaman koulutuksen tasoa. Projekti alkoi vuonna 2006. Projekti koostuu kahdesta lähestymistavasta: kymmenestä Isha Vidhya -kouluista, joissa opiskele hieman yli 7700 lasta sekä valtion koulujen tukiohjelma, jonka piirissä on 72 opettajaa Tamil Nadussa..

### Action for Rural Rejuvenation

Action for Rural Rejuvenation (ARR) alkoi vuonna 2003 ja sen tarkoituksena on voimaannuttaa maaseudun yhteisöjä ja ylläpitää niiden elinvoimaisuutta. Projektiin kuuluvat mm. liikkuvat terveyskeskukset, vedenpuhdistamoiden rakentamista, vapaa-ajan liikuntamahdollisuuksien järjestämistä sekä terveysvalistus..

### Keskukset

Keskuksia on ympäri maailmaa jokaisella mantereella Etelä-Amerikkaa ja Etelämannerta lukuun ottamatta:

| Maa | Keskuksien määrä | Muuta |
| --- | --- | --- |
| Intia Intia | 54 |  |
| Australia Australia | 1 |  |
| Kiina Kiina | 2 | 1 Hongkongissa |
| Indonesia Indonesia | 1 |  |
| Malesia Malesia | 1 |  |
| Nepal Nepal | 1 |  |
| Uusi-Seelanti Uusi-Seelanti | 1 |  |
| Venäjä Venäjä | 1 |  |
| Singapore Singapore | 1 |  |
| Thaimaa Thaimaa | 1 |  |
| Yhdistynyt kuningaskunta Yhdistynyt kuningaskunta | 1 | Isha Institute of Inner Sciences |
| Belgia Belgia | 1 |  |
| Bulgaria Bulgaria | 1 |  |
| Tanska Tanska | 1 |  |
| Suomi Suomi | 1 |  |
| Ranska Ranska | 1 |  |
| Saksa Saksa | 1 |  |
| Unkari Unkari | 1 |  |
| Irlanti Irlanti | 1 |  |
| Italia Italia | 1 |  |
| Liettua Liettua | 1 |  |
| Alankomaat Alankomaat | 1 |  |
| Norja Norja | 1 |  |
| Puola Puola | 1 |  |
| Romania Romania | 1 |  |
| Serbia Serbia | 1 |  |
| Slovenia Slovenia | 1 |  |
| Ruotsi Ruotsi | 1 |  |
| Sveitsi Sveitsi | 1 |  |
| Ukraina Ukraina | 1 |  |
| Yhdysvallat Yhdysvallat | 59 | Isha Institute of Inner Sciences
(Tennesseessa) |
| Kanada Kanada | 8 |  |
| Israel Israel | 1 |  |
| Libanon Libanon | 1 |  |
| Oman Oman | 1 |  |
| Qatar Qatar | 1 |  |
| Yhdistyneet arabiemiirikunnat Yhdistyneet arabiemiraatit | 1 |  |
| Kenia Kenia | 1 |  |
| Mauritius Mauritius | 1 |  |
| Etelä-Afrikka Etelä-Afrikka | 3 |  |
| Uganda Uganda | 1 |  |

Lähteet
-------

1. 1 2  Rishi Sankhla: Rally for rivers: Sadhguru's bet to save depleting rivers, fight drought *The Indian Wire*.  1.9.2017. Viitattu 16.2.2021. (englanniksi)
2. 1 2  About Isha Foundation  2021. Isha Sadhguru. Viitattu 16.2.2021. (englanniksi)
3. 1 2  Karindalam, Anirudha: The cool guru *The Week*.  6.12.2020. Viitattu 16.2.2021. (englanniksi)
4. ↑  Maha Shivratri 2017: PM Modi unveils 112-foot Shiva statue in Coimbatore *DNA India*.  24.2.2017. Viitattu 16.2.2021. (englanniksi)
5. ↑  Yoga & Meditation  2021. Isha Sadhguru. Viitattu 16.2.2021. (englanniksi)
6. ↑  About Project GreenHands - Our Vision and Mission *ishaoutreach.org*. Viitattu 16.2.2021. (englanniksi)
7. ↑  About Isha Vidhya and Its Projects *ishaoutreach.org*. Viitattu 16.2.2021. (englanniksi)
8. ↑  About ARR *ishaoutreach.org*. Viitattu 16.2.2021. (englanniksi)
9. ↑  Local Centres *Isha Sadhguru*. Viitattu 16.2.2021. (englanniksi)[vanhentunut linkki]